ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 9/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan opetusta aiheesta Jumalan todellinen luonto.
Olen opettanut tästä jo monta jaksoa, ja alan vasta päästä alkuun.
Jumala on näyttänyt minulle monia hienoja asioita.
Koko opetus on saatavana kirjana sekä CD- ja DVD-levyinä.
En ehdi kerrata kaikkea, mitä olen jo aiheesta sanonut.
Olen puhunut siitä, että käsityksemme Jumalasta vaikuttaa siihen, -
millainen suhde meillä on Häneen ja mitä saamme Häneltä.
Olen perustellut sitä Kirjoituksilla.
Vanhan testamentin laki on antanut meille väärän kuvan Jumalasta.
En tarkoita, että laissa olisi mitään vikaa.
Laki on hyvä, pyhä ja täydellinen, kuten jakeessa Room. 7:12 sanotaan.
En ole lakia vastaan, mutta se on esitetty meille väärin.
Uskonto on tulkinnut Vanhan testamentin lakia väärin -
ja soveltanut sitä elämäämme väärällä tavalla.
Jakeessa Room. 3:19 sanotaan, ettei kaikkien ollut tarkoituskaan -
olla lain alla. Laki annettiin vain juutalaisille.
Seurakunnan ei olisi kuulunut olla lain alla -
eikä sen olisi pitänyt saarnata sitä viimeisten 2 000 vuoden ajan.
Galatalaiskirjeen luvun 3 mukaan laki annettiin vain väliaikaisesti, -
siihen asti, kun Jeesus tulisi.
Kun nyt olemme uskoneet Pelastajaan, emme ole enää lain alla.
Tähän liittyy monia raamatunkohtia, ja poimin niistä vain muutamia.
Puhun aiheesta yksityiskohtaisemmin jatkossa.
Luen pari jaetta Heprealaiskirjeestä. Tuo väkevä kirja selittää siirtymää -
Vanhan testamentin laista Uuden testamentin armoon.
Jakeessa Hepr. 7:17 sanotaan, että Jeesus on pappi -
Melkisedekin järjestyksen mukaan. Hän ei ole leeviläinen pappi.
Monille tämä ei sano mitään. Pappeina saivat lain mukaan toimia -
Leevin heimoon kuuluvat henkilöt, ja Jeesus oli Juudan heimosta.
Koska pappeus on nyt muuttunut, koko laissa on tapahduttava muutos.
Tästä jakeessa Hepr. 7:17 puhutaan.
"Sillä hänestä todistetaan: -
'Sinä olet pappi iankaikkisesti Melkisedekin järjestyksen mukaan'."
Jae 18 "Täten kyllä entinen säädös kumotaan, -
koska se oli voimaton ja hyödytön".
Jos sanoilla ylipäätään on mitään merkitystä, tämä on hieno lause.
Siinä sanotaan, että entinen säädös, Vanhan testamentin laki, kumotaan.
Kumoaminen on vahva sana. Jos jokin asia kumotaan, -
se tehdään täysin mitättömäksi aivan kuin sitä ei olisi ikinä ollutkaan.
Se vain pyyhitään pois kirjoista.
Kumoaminen on mitätöintiä.
Vanhan testamentin laki -
on siis kerta kaikkiaan kumottu, mitätöity, tuhottu -
tehty tyhjäksi, pyyhitty pois ja korvattu jollakin muulla.
Jae 19 "sillä laki ei tehnyt mitään täydelliseksi ― mutta sijaan tulee -
parempi toivo, jonka kautta me lähestymme Jumalaa."
Laki ei siis ole mitään sen rinnalla, mitä meillä on nyt.
Meillä on jotain paljon parempaa. Siirrytään sitten lukuun 8.
Jae 6 "Mutta tämä taas on saanut niin paljoa jalomman viran, -
kuin hän on myös paremman liiton välimies, -
liiton, joka on paremmille lupauksille perustettu."
Tässä verrataan uutta liittoa vanhaan, lain kautta annettuun liittoon.
Tämän mukaan uusi liitto on parempi ja perustuu paremmille lupauksille.
Jae 7 "Sillä jos ensimmäinen liitto olisi ollut moitteeton, -
ei olisi etsitty sijaa toiselle." Vanhassa liitossa oli puutteita.
Jakeen Room. 7:12 mukaan laki oli täydellinen ja pyhä.
Laissa itsessään ei ollutkaan mitään vikaa tai puutetta, -
mutta Vanhan testamentin lain puute oli se, että se vaati täydellisyyttä.
Siihen ei kukaan ihmisistä, joille laki annettiin, pystynyt.
Siinä mielessä laki oli vajavainen. Laki ei ollut viallinen tai syntinen, -
mutta me olemme syntisiä emmekä koskaan saavuta lain vaatimuksia.
Siksi laki piti korvata toisella.
Jae 8 "Sillä moittien heitä hän sanoo: 'Katso, päivät tulevat, sanoo Herra, -
jolloin minä teen Israelin heimon ja Juudan heimon kanssa uuden liiton, -
en sellaista liittoa kuin se, jonka minä tein heidän isäinsä kanssa silloin, -
kun minä tartuin heidän käteensä ja vein heidät pois Egyptin maasta.
Sillä he eivät pysyneet minun liitossani, ja niin en minäkään -
heistä huolinut, sanoo Herra.'" Vanha liitto siis riippui teoistamme.
Siinä oli se vika, etteivät tekomme voi koskaan olla täydellisiä.
Niinpä Jumala sanoi tekevänsä uuden liiton, joka ei riippuisi niistä.
Sellainen on uusi liitto, jonka alla nyt elämme.
Jae 10 "Sillä tämä on se liitto, jonka minä teen Israelin heimon kanssa -
näiden päivien jälkeen, sanoo Herra: -
Minä panen lakini heidän mieleensä, ja kirjoitan ne heidän sydämiinsä, -
ja niin minä olen heidän Jumalansa, ja he ovat minun kansani.
Ja silloin ei enää kukaan opeta kansa- laistaan eikä veli veljeään sanoen: -
'Tunne Herra'; sillä he kaikki, pienim- mästä suurimpaan, tuntevat minut."
Jumala siis ilmestyy jokaiselle henkilökohtaisesti, -
eikä meidän tarvitse uskoa muiden sanoja.
Jae 12 "Sillä minä annan anteeksi heidän vääryytensä -
enkä enää muista heidän syntejänsä."
Mitään tällaista käsitettä ei ollut Vanhan testamentin laissa.
Jumala ei antanut anteeksi ihmisten vääryyksiä eikä unohtanut -
heidän syntejään, vaan piti niistä lukua ja rankaisi heitä niistä.
Jakeet Jes. 59:1―2 tiivistävät Vanhan testamentin lain hyvin.
"Katso, ei Herran käsi ole liian lyhyt auttamaan, -
eikä hänen korvansa kuuro kuulemaan: -
vaan teidän pahat tekonne erottavat teidät Jumalastanne..."
Laki herätti synnin eroon ja erotti ihmiset Jumalasta.
Se luki synnit viaksemme, mutta jakeen Hepr. 8:12 mukaan -
Jumala antaa anteeksi vääryytemme enkä enää muista syntejämme.
Jae 13 "Sanoessaan 'uuden' hän on julistanut ensimmäisen liiton -
vanhentuneeksi; mutta se, mikä vanhenee ja käy iälliseksi, -
on lähellä häviämistään." Tämä on paljon sanottu.
Luen näitä Uuden testamentin jakeita, sillä ne osoittavat, -
ettei seurakunnan kuulunutkaan luoda suhdetta Jumalaan lain kautta.
Silti seurakunta ei kokonaisuutena ole jostain syystä ymmärtänyt tätä.
Silti koko 2 000-vuotisen kirkkohistorian ajan -
seurakunta on elänyt lain alla kuin vanhan liiton ihminen -
ottamatta täysin vastaan uuden pelastuksen hyötyjä.
Tämä on aiheuttanut ongelmia. Se ei ollut Jumalan suunnitelma.
Kaikki eivät osaa samaistua tähän. Se on kovin yksityiskohtaista asiaa.
He eivät tutki asioita näin tarkasti eivätkä lue kaikkia näitä jakeita.
Uskon kuitenkin, että useimmilla katsojilla on väärä käsitys Herrasta -
ja siitä, kuinka Hän kohtelee meitä ja on yhteydessä meihin.
Se johtuu Vanhan testamentin lain väärinymmärtämisestä.
Nämä jakeet osoittavat, ettei meidän olisi koskaan pitänyt olla lain alla.
Olemme ajatelleet, että jos teemme tietyt asiat, Jumala auttaa meitä.
Sellainen ajatustapa on vaikeuttanut suhdettamme Jumalaan.
Uskon, että useimmilla katsojilla on ongelmia tällä alueella.
Minulla ainakin oli. Olen aina kamppaillut näiden asioiden kanssa.
Uskonto on lain suurin tukija, mutta myös ilman uskontoa kasvaneilla -
on lain kuvaama, suorituksiin perustuva ajattelutapa.
Siihen ei tarvita uskonnollista taustaa, sillä koko maailma toimii samoin.
Kun lapsi tulee koulusta opittuaan lukemaan, häntä kehutaan.
Lapsia palkitaan hyvistä teoista ja rangaistaan pahoista teoista.
Sama pätee työpaikalla: Jos joku tekee hyvää työtä, hänet palkitaan.
Huonosta työstä seuraa jotain ikävää, ehkä rangaistus tai jopa potkut.
Jos joku varastaa tai tappaa, häntä rangaistaan.
Kaikki maailmassa ja ihmisten välillä perustuu suorituksiin.
Kasvoitpa uskonnon piirissä tai et, -
ajattelet suorituskeskeisesti, ja se siirtyy luonnollisesti myös Jumalaan.
Ihmiset olettavat luonnostaan, että Jumala kohtelee heitä -
samoin kuin heitä on kohdeltu ja he kohtelevat muita.
Uskonto saarnaa suorituskeskeistä lakia, joka rankaisee virheistä -
ja vaatii tiettyjä suorituksia. Se vahvistaa suorituskeskeisyyttä.
Kaikki siis ovat suorituskeskeisiä, koska ihmiset vain toimivat niin, -
mutta uskonnolliset ihmiset ovat äärimmäisen suorituskeskeisiä -
lain saarnaamisen vuoksi.
Aiemmissa jaksoissa olen jo puhunut jakeesta Room. 5:13 -
"sillä jo ennen lakiakin oli synti maailmassa, mutta syntiä ei lueta, -
missä lakia ei ole".
Ennen Mooseksen aikaa ja lakia Jumala kohteli ihmisiä armollisesti.
Hän armahti Aadamia ja Eevaa sekä Kainia, ensimmäistä murhaajaa.
Hän armahti myös Abrahamia ja Jaakobia ja monia muita ihmisiä.
Jos laki olisi ollut tuolloin olemassa, Abraham ja Jaakob olisi kivitetty -
tiettyjen tekojensa vuoksi, mutta heistä tuli VT:n patriarkkoja.
Alussa Jumala siis suhtautui ihmisten synteihin armollisesti.
Ihmiskunnan historiaa oli jatkunut jo 2 000 vuotta ennen lain antamista.
Se kertoo Jumalasta paljon.
Jos Jumala olisi ankara ja olisi halunnut säätää lain heti, -
jotta pääsisi rankaisemaan ihmisiä, jotka eivät elä riittävän hyvin, -
Hän olisi säätänyt lain saman tien.
Jo se, että Hän odotti 2 000 vuotta, on merkityksellistä.
Se osoittaa, ettei Jumala halunnut alun perin olla sellainen.
Kokouksissani käytän usein esimerkkinä eturivissä istuvia ihmisiä.
Sillä ei ole väliä, onko heitä 5, 10 vai 20. Sanon, että jos Jumala -
olisi halunnut osoittaa Aadamille, mitä hänen synnistään on seurannut, -
Hän olisi voinut vain näyttää hänelle nuo eturivin ihmiset -
ja sen, millaista kipua ja tuskaa -
heidän elämäänsä on tullut Aadamin synnin takia, -
se olisi ollut Aadamille liikaa. Hän ei olisi voinut elää itsensä kanssa.
Jotkut teistä ovat käyneet läpi avioeron. Monia teistä on vihattu.
Olette kärsineet köyhyyttä ja sairautta, ja rakkaanne ovat kuolleet.
Teidät on jätetty huomiotta ja teitä on kohdeltu epäoikeudenmukaisesti.
Kaikki nuo asiat ovat seurausta Aadamin synnistä.
Jos Jumala olisi näyttänyt hänelle, millaista tuskaa ja kärsimystä -
hän aiheutti teidän elämäänne, se olisi ollut hänelle liikaa.
Jos Jumala olisi halunnut tehdä Aadamin tietoiseksi synnistään, -
saada hänet ryömimään maan tomussa, murtaa hänet -
ja rangaista häntä, Hän olisi voinut vain näyttää jotain tästä.
Raamattu kertoo jakeessa 1. Moos. 3:7 vain, -
että heidän silmänsä aukenivat ja he huomasivat olevansa alasti.
He tiesivät vain tämän, -
ja sekin sai heidät pelkäämään, pakenemaan ja peittämään itsensä.
Alastomuus on vähäisin kaikista synnin maailmaan tuomista -
kauheista asioista, kivusta ja tuskasta.
Jos Jumala olisi näyttänyt Aadamille -
kaikki historian saatossa tapahtuvat hirvittävät asiat, -
kuten sen, että jotkut ihmiset tulisivat tappamaan miljoonia ihmisiä, -
en usko, että Aadam olisi pystynyt elämään itsensä kanssa.
Jumala ei näyttänyt näitä asioita Aadamille.
Hän ei kertonut Aadamille kaikkea, mitä olisi voinut kertoa, -
vaan osoitti hänelle rakkautta ja puki hänet hänen oman etunsa tähden.
Hän ajoi ihmiset paratiisista, mutta ei siksi, että halusi päästä heistä eroon.
Hänhän puhui heille myöhemminkin.
Hän ajoi heidät ulos, jotta he eivät söisi ikuisen elämän puusta -
ja eläisi ikuisesti syntisinä. Jumalalla oli parempi suunnitelma.
Jumala kohteli ihmisiä armollisesti ensimmäiset 2 000 vuotta, -
koska se on Hänen todellinen luontonsa. Sellainen Hän haluaa olla.
Room. 5:13 "jo ennen lakiakin oli synti maailmassa, -
mutta syntiä ei lueta, missä lakia ei ole".
2. Kor. 5:19 "Sillä Jumala oli Kristuksessa ja sovitti maailman -
itsensä kanssa eikä lukenut heille heidän rikkomuksiaan..."
Jumala ei lukenut ihmisten syntejä ensimmäisten 2 000 vuoden aikana.
Viimeisten 2 000 vuoden aikana Hän ei ole myöskään tehnyt sitä.
Oli lyhyt ajanjakso, jonka aikana Jumala lähetti lain, -
ja laki piti kirjaa ihmisten synneistä, luki ne heidän syykseen -
ja teki heidät syyllisiksi, ja sille oli syynsä.
Jo tästä huomaamme, ettei se ollut Jumalan alkuperäinen suunnitelma.
Jeesuksen ajan jälkeen Hän ei halua meidän elävän lain alla.
Miksi Jumala sitten antoi lain, jos se ei ollut Hänen tarkoituksensa?
Galatalaiskirjeen mukaan laki oli tarkoitettu vain väliaikaiseksi, -
kunnes Jeesus voisi tulla. Jumala oli suunnitellut jotain parempaa, -
ja Vanhan testamentin laki tultaisiin myöhemmin kumoamaan.
Miksi Jumala siis antoi lain, vaikkei se ollut paras ratkaisu?
Yritän selittää asian lyhyesti.
Jatkossa puhun tästä yksityiskohtaisemmin.
Tähän liittyy eräs lain piirre, jonka monet ymmärtävät väärin.
Useimmille uskoville on opetettu, että laki on hyvä asia, -
koska se osoittaa, mitä meidän on tehtävä päästäksemme Jumalan luo.
Se on kuin lista asioista, jotka on tehtävä päästäkseen Jumalan luo.
He kiittävät laista, koska heistä se vetää meitä lähemmäs Jumalaa.
Minusta laki annettiin täysin päinvastaisesta syystä.
Sen tarkoitus ei ole vetää meitä lähemmäs Jumalaa, -
vaan näyttää meille, kuinka kaukana kykyjemme ulottumattomissa Hän on.
Emme voi koskaan olla yhteydessä Jumalaan suoritustemme perusteella.
Lain tarkoitus on tuomita ja lannistaa meidät, -
osoittaa arvottomuutemme ja saada meidät kyllästymään itseemme, -
jotta emme yrittäisi pelastaa itse itseämme -
vaan kääntyisimme Jumalan puoleen ja anoisimme armoa.
Olen jo osoittanut, että tämän voi nähdä 1. Mooseksen kirjan luvussa 4.
Siellä Jumala suojeli Kainia, joka oli murhannut veljensä.
Jumala ei hyväksynyt hänen tekoaan, mutta Hän pani Kainiin merkin -
ja sanoi, että jos joku tappaisi Kainin, tälle kostettaisiin seitsenkertaisesti.
Jumala ei hyväksynyt Kainin syntiä, mutta se, ettei Hän rangaissut siitä, -
rohkaisi muita tekemään syntiä. 1. Mooseksen kirjan luvussa 4 -
puhutaan Lemekistä, joka oli Kainin jälkeläinen 5. polvessa.
Hän oli ensimmäinen Raamatussa mainittu mies, jolla oli kaksi vaimoa.
Hän sanoi vaimoilleen: "minä surmaan miehen haavastani -
ja nuorukaisen mustelmastani." Hän puhui siis itsepuolustuksesta.
Hän oli historian toinen murhaaja, -
mutta hänen tekonsa oli oikeutetumpi kuin Kainin, johon hän vertasi itseään.
Hän sanoi, että Kain kostettaisiin seitsenkertaisesti, -
mutta Lemek 77 kertaa. Tässä on se vika, että Jumala ei sanonut näin.
Tämä aiheuttaa ihmisille ongelmia, kuten näemme jakeesta 2. Kor. 10:12.
"...he ovat ymmärtämättömiä, kun mittaavat itsensä omalla itsellään..."
Ihmiset tekevät tätä koko ajan.
Lemek ajatteli, että Kain selvisi murhasta kuin koira veräjästä.
Kainia ei rangaistu murhasta, ja hänen tekemänsä murha oli oikeutetumpi, -
koska hän puolusti itseään. Siksi Jumalan piti suojella häntä enemmän.
Näin ihmiset alkavat menettää käsityksensä oikeasta ja väärästä.
He elävät suhteellisen pyhää elämää eivätkä toimi sen mukaan, -
minkä tietävät oikeaksi. Jos joku selviää murhasta ilman rangaistusta, -
he ajattelevat, että ehkä hekin selviävät siitä. Jo 50 vuotta sitten -
oli homoutta, mutta sillä ei ylpeilty eikä sen puolesta pidetty paraateja.
Sitten jotkut elokuvatähdet, poliitikot ja rikkaat ihmiset -
tulivat esiin ja myönsivät olevansa homoja. Ihmiset ajattelivat, -
että koska nuo ihmiset ovat rikkaita ja suosittuja, homous ei ole paha asia.
Useimmat eivät ajattele, mikä todella on oikein tai väärin, -
vaan heidän moraalikäsityksensä perustuu muiden mielipiteisiin.
Yksi lain tarkoituksista oli poistaa tämä eksytys -
ja vertailu toisiin. Se antoi meille ehdottomat standardit.
"Näin sanoo Herra..." "Sinun ei pidä..."
Samantekevää, mitä muut ihmiset tai kansat tekivät, Jumala sanoi näin.
Se palautti meille heti oikean käsityksen oikeasta ja väärästä.
Se antoi meille mittapuun, jonka mukaan voimme elää.
Se oli yksi lain hyödyistä.
Se poisti vertailun ja antoi ehdotto- man ja muuttumattoman standardin.
Aikamme on tältä päivältä lopussa, ja olen vasta pääsemässä vauhtiin.
Jatkan tästä ensi jaksossa.
Jos ymmärrät oikean tavan käyttää lakia, käsityksesi Jumalasta muuttuu.
Jos ymmärrät, miksi laki annettiin, voi vapautua syyllisyydestä -
ja lähestyä Jumalan armon kautta uskoen siihen, mitä Jeesus teki.
Se muuttaisi elämäsi. Mainitsen vielä kirjani Jumalan todellisesta luonnosta.
Tämä voimallinen opetus tasapainottaa vanhan liiton vihan -
ja uuden liiton armon. Kirja olisi sinulle siunaus.
Kannattaa hankkia se. Kohta saat lisätietoa tuotteista.
Toivon, että otat yhteyttä jo tänään.
Liity myös seuraani evankeliumin äärelle jälleen ensi kerralla.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Jumalan todellisesta luonteesta kertovan sarjan toinen osa -
Sen hinta on kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Tarjoamme myös Andrewin kirjaa aiheesta Älä rajoita Jumalaa.
Tilaa omasi jo tänään!
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tämä on siis Australian-toimistomme numero.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä on Cason Cruz.
Toisen raamattukouluvuoteni jälkeen jatkoin täällä ylistyksenjohtajana.
Armon ja uskovan arvovallan ymmärtäminen on antanut minulle -
itsevarmuutta, kun johdan ylistykseen 800 ihmistä joka sunnuntai.
Voin johtaa ihmisiä rohkeasti Kristus-keskeiseen ylistykseen.
Andrewin työ ja Charis-koulut -
ovat muuttaneet ihmisiä ja maailmaa jo 20 vuotta.
Lisätietoja osoitteesta charisbiblecollege.org
Suomennos: Anni Lähteenmäki